Koolstof-13 (chemiese notasie 136C) is 'n stabiele isotoop van die element koolstof. Dit is 'n seldsame isotoop. Hierdie isotoop wat 'n spin=½ het, word in die organiese chemie dikwels vir kernspinresonansie van organiese molekule gebruik. Die gevoeligheid is baie minder as in proton-KMR, maar die chemiese verskuiwings is baie groter. Spin-spin-koppeling is selde sigbaar en dit maak die spektra baie eenvoudiger as in proton-KMR. Die isotoopverhouding tussen 13C en 12C word in die geochemie en biogeochemie baie aangewend. Vaatplante wat C3-plante is het gewoonlik 'n waarde van δ13C tussen -25‰ en -28‰ terwyl C4-plante soos mielies, bamboe en baie grasse 'n minder megatiewe waarde tussen -10‰ en -14‰ het. Fitoplankton in soetwater het 'n lae waarde tussen -30‰ en -40‰; in seewater is dit egter tussen -15‰ en -20‰ The NUBASE evaluation of nuclear and decay properties G. Audi, O. Bersillon, J. Blachot, A.H. Wapstra IUPAC Hebreeuse Universiteit van Jerusalem Geochemistry: Pathways and Processes Harry Y. McSween, Steven M. Richardson, Maria Uhle Columbia University Press, 2003, ISBN 0-231-50903-0, ISBN 978-0-231-50903-9 Hierdie chemie-verwante artikel is 'n saadjie.